Uznesenie Všeobecného súdu z 10. februára 2026 – IR/Rada
(vec T-214/25)1
„Verejná služba – Úradníci – Disciplinárne konanie – Disciplinárny postih – Zaradenie do nižšej platovej triedy v rámci rovnakej funkčnej skupiny – Neoprávnené vykonávanie vonkajších činností – Článok 10 prílohy IX k služobnému poriadku – Zjavne nesprávne posúdenie – Proporcionalita – Žaloba bez zjavného právneho základu“
Jazyk konania: angličtina
Účastníci konania
Žalobca: IR (v zastúpení: S. Rodrigues a A. Champetier, advokáti)
Žalovaná: Rada Európskej únie (v zastúpení: M. Bauer a M. Alver, splnomocnení zástupcovia)
Predmet veci
Žalobca sa žalobou podľa článku 270 ZFEÚ domáha zrušenia rozhodnutia Rady Európskej únie z 18. júla 2024, ktorým mu bola uložená disciplinárna sankcia, a v prípade potreby aj rozhodnutia menovacieho orgánu z 20. decembra 2024, ktorým bola zamietnutá jeho sťažnosť podaná proti napadnutému rozhodnutiu.
Výrok
Žaloba sa zamieta ako zjavne bez právneho základu.
IR znáša trovy konania.
____________
1 Ú. v. EÚ C, C/2025/2700, 19.5.2025.